
ประกาศองค์การบริหารส่วนตำบลตะแพน
เรื่อง  สอบราคาจ้างตามโครงการก่อสร้างถนนคสล.สายห้วยไทร – นารา หมู่ที่ 7 บ้านหัสคุณ ตำบลตะแพน  อำเภอศรีบรรพต  จังหวัดพัทลุง
……………………………….
ด้วย  องค์การบริหารส่วนตำบลตะแพน   อำเภอศรีบรรพต  จังหวัดพัทลุง   มีความประสงค์จะสอบราคาจ้างตามโครงการก่อสร้างถนนคสล.สายห้วยไทร – นารา หมู่ที่ 7 บ้านหัสคุณ โดยมีรายละเอียดดังนี้    
         

 โครงการก่อสร้างถนนคสล.สายห้วยไทร-นารา หมู่ที่ 7  บ้านหัสคุณ ตำบลตะแพน  อำเภอ   ศรีบรรพต  จังหวัดพัทลุง  กว้าง 5  เมตร  ยาว  334  เมตร หนา 0.15  เมตร  ไหล่ทางวัสดุคัดเลือกกว้าง  ข้างละ 0.50  เมตร     พร้อมจัดทำป้ายประชาสัมพันธ์โครงการ จำนวน 1 ป้าย 
งบประมาณ 1,040,135.-บาท (หนึ่งล้านสี่หมื่นหนึ่งร้อยสามสิบห้าบาทถ้วน)
ราคากลางงานก่อสร้าง   1,040,000.-บาท (หนึ่งล้านสี่หมื่นบาทถ้วน)     
มีผลงานก่อสร้างประเภทเดียวกับงานที่ประกาศสอบราคาจ้าง   ในวงเงินไม่น้อยกว่า
416,000.-บาท   ( -สี่แสนหนึ่งหมื่นหกพันบาทถ้วน- )  

 ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดาที่มีอาชีพรับจ้างทำงานที่สอบราคาจ้างดังกล่าว
 2.  ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ  หรือหน่วยการ
บริหารราชการส่วนท้องถิ่น  ในขณะที่ยื่นซองสอบราคา

3.  มีผลงานก่อสร้างประเภทเดียวกันในวงเงินไม่น้อยกว่าที่กำหนดข้างต้นของโครงการ

**
4. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่ายหรือแสดงบัญชีรายรับรายจ่ายๆไม่ถูกต้องครบถ้วนในสาระสำคัญ


กำหนดดูสถานที่ก่อสร้างในวันที่  27  เดือนมกราคม  พ.ศ. 2558  ระหว่างเวลา  10.00 น.  ถึง 12.00 น.  โดยให้ไปพร้อมกัน  ณ  กองช่างองค์การบริหารส่วนตำบลตะแพน  เวลา 09.30 น. เพื่อที่จะได้นำไปดูสถานที่พร้อมกัน  และกำหนดรับฟังคำชี้แจงรายละเอียดเพิ่มเติมในวันและเวลาเดียวกันผู้ไม่มาดูสถานที่ก่อสร้างและรับฟังคำชี้แจงตามวันและเวลาดังกล่าว  จะถือว่าได้รับทราบพื้นที่ก่อสร้างตลอดจนข้อปัญหา รายละเอียดต่าง ๆ  ที่องค์การบริหารส่วนตำบลตะแพนกำหนด จะนำมาเป็นข้อโต้แย้งใด ๆ มิได้

กำหนดยื่นซองสอบราคา   ตั้งแต่วันที่   12  เดือนมกราคม พ.ศ. 2558    ถึงวันที่  14เดือนมกราคม  พ.ศ.2558   และวันที่  16  มกราคม  พ.ศ. 2558  ถึง วันที่  29  มกราคม  พ.ศ. 2558   ณ   กองคลัง    องค์การบริหารส่วนตำบลตะแพน ในวันเวลาราชการ   
 และยื่นซองสอบราคา ณ  ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ   อำเภอศรีบรรพต  จังหวัดพัทลุง  (ที่ว่าการอำเภอศรีบรรพต) ในวันที่ 15 เดือนมกราคม พ.ศ. 2558  ระหว่าง  เวลา   08.30 -16.30   น.   
และกำหนดเปิดซองสอบราคา  ในวันที่  30  เดือนมกราคม  พ.ศ.2558   ตั้งแต่เวลา  11.00 น.  เป็นต้นไป  ณ  ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ                       อำเภอศรีบรรพต  จังหวัดพัทลุง  (ที่ว่าการอำเภอศรีบรรพต)   


ผู้สนใจติดต่อขอซื้อเอกสารสอบราคาจ้าง ได้ที่กองคลัง องค์การบริหารส่วนตำบลตะแพน ในราคาชุดละ  2,000.-บาท (-สองพันบาทถ้วน)   ระหว่างวันที่  12  เดือน มกราคม   พ.ศ. 2558   ถึงวันที่       29  เดือน มกราคม  พ.ศ.  2558     ในวันและเวลาราชการ  ณ กองคลัง  องค์การบริหารส่วนตำบลตะแพน หรือสอบถามรายละเอียดเพิ่มเติม ได้ทางโทรศัพท์หมายเลข 0–7467 –0018     ในวันและเวลาราชการ    หรือ         ดูรายละเอียดได้ทางเว็บไซต์     www.tapan.go.th



ประกาศ     ณ    วันที่   12    เดือนมกราคม    พ.ศ.2558

     (ลงชื่อ)

      
(นายสมโชค    เอกหิรัณยราษฎร์)
            นายกองค์การบริหารส่วนตำบลตะแพน
